OzLabs/hebrew-wiki-articles huggingface dataset:
פורטנוי (להקה)

פורטנוי (לשעבר האחים פורטנוי) (באנגלית: PORTNOY ולשעבר The Portnoy Brothers) הם הרכב מוזיקלי בריטי-ישראלי שנוסד ב-2012 על ידי האחים שרולי (יליד 1990; שירה וגיטרה) ומנדי (יליד 1992; שירה וקלידים). אלבום הבכורה שלהם "למדו לאהוב" (Learn to Love), הופץ באופן עצמאי ב-23 בספטמבר 2016.

==היסטוריה==
שרולי ומנדי פורטנוי נולדו בעיר מנצ'סטר באנגליה ועשו עלייה לישראל מאוחר יותר בבגרותם. אביהם היה מנצח תזמורת שנהיה רב. כשהיו צעירים, ניגנו מוזיקה בנפרד והחלו לנגן ביחד בגיל 14.

הם פרצו לתודעה כ"האחים פורטנוי" בשנת 2012 עם שירם "כל העולם". הם הופיעו בכמה וכמה קונצרטים בשדרות ובכמה קהילות בדרום במהלך מבצע עמוד ענן ותרמו הכנסות מהופעתם במייקס פלייס בחג החנוכה באותה שנה לילדים שנפגעו בהתקפות.

האחים החלו בהקלטת אלבומם "למד לאהוב" ב-2013 ביחד עם נגן הבס והטכנאי אלון הילל. את האלבום הפיקו באמצעות קמפיין באתר אינדיגוגו שהניב 9,315 פאונד. וידאו קליפ לסינגל הראשון מתוך האלבום יצא ב-2014. הווידאו עורר סערה כאשר זה הציג זוג ערבי בין האנשים ששרו את השיר מה שנתפס אז בעייני כמה שאינטנסיבי לאור הפיגוע בבית הכנסת בהר נוף. בינואר 2016, הפיצו את הקליפ לשיר האחרון של האלבום כבולים בזמן (Timebound) כאות הוקרה לזמר דייוויד בואי זמן קצר לאחר מותו. בחודש מאי 2016, הופיע באירוע יום הלל השנתי ביום העצמאות.. אלבום הבכורה יצא ב-23 בספטמבר 2016.

האחים פורטנוי באירוע [[יום הלל השנתי ביום העצמאות, 12 במאי 2016]]

==סגנונות מוזיקליים==
האחים פורטנוי הכריזו שהשפעותיהם המוזיקליים באו מלהקת הביטלס, סטיבי וונדר וסיימון וגרפונקל.

==דיסקוגרפיה==
;אלבומים
*למדו לאהוב (Learn to Love)(2016)

;סינגלים וקליפים
*"כל העולם" <small>(עם גלעד ב.)</small> (2012)
*"בואי בשלום" <small>(גרסת כיסוי ליעקב שוויקי)</small> (2013)
*"דרור יקרא" <small>(גרסת כיסוי ליונתן רזיאל)</small> (2014)
*"למדו לאהוב" (2014)
*"זכרונות" (2015)
*"האתמול של המחר" (2015)
*"כוכבים מאירים"/"כבולים בזמן" (2016)

==קישורים חיצוניים==

* 

==הערות שוליים==

קטגוריה:צמדים מוזיקליים ישראלים
קטגוריה:להקות פולק רוק
קטגוריה:להקות פולק ישראליות
האח הגדול (תוכנית טלוויזיה דנית)

האח הגדול דנמרק הייתה הגרסה הדנית לתוכנית המציאות הבין-לאומית האח הגדול שנוצרה על ידי המפיק ג'ון דה מול, ב-1997. המופע עוקב אחר מספר מתחרים, המכונים הדיירים, שמבודדים מהעולם החיצון במשך תקופה ארוכה בבית שנבנה במיוחד עבור כך. בכל שבוע, אחד הדיירים מודח על ידי הציבור בהצבעה, כאשר הדייר האחרון שנותר זוכה בפרס במזומן.

התוכנית שודרה ב-Danmark TV בין 28 ינואר 2001, ל-1 אפריל 2006. שודרו 3 עונות רגילות, אחת למפורסמים (VIP) ואחת ל"כוכבים", לפני סיום התוכנית ב-2006.

ב-30 ינואר 2012 ערוץ 5 השיק מחדש את שידור האח הגדול לעונה רביעית. העונה החמישית שודרה ב-2013, והשישי והאחרונה ב-2014, שהסתיימה ב-27 באפריל 2014.

== קישורים חיצוניים ==

קטגוריה:האח הגדול (טלוויזיה)
קטגוריה:סדרות טלוויזיה דניות
קטגוריה:תוכניות טלוויזיה בשפה הדנית
ערבז

עַרְבָּז (שם מדעי: Centaurium) הוא סוג צמח ממשפחת הערבזיים הכולל כ-20 מינים. קיימים ארבעה מינים הצומחים בר בארץ ישראל.

==על השם==
הערבז נקרא "Centaurium" על שם כיירון, קנטאור מהמיתולוגיה היוונית שהתמחה בידע בעשבי מרפא. השם בעברית נקבע על ידי עמנואל לב בעקבות שם הצמח בשפה הסורית, בספרו "צמחי היהודים".

==מאפיינים==
מרבית מיני הערבז הם צמחים עשבוניים, חלקם חד-שנתיים או דו-שנתיים, וחלקם רב-שנתיים. הגבעולים לרוב זקופים. העלים ברוב המינים פשוטים ומנוגדים עם שפה תמימה. רוב המינים עם פריחה דמוית סוכך (למשל ערבז סוככני). הפרחים דו-מיניים ונכונים, והאבקה מתרחשת בסיוע חרקים כמו דבורים, עם 4–5 עלי כותרת ומספר תואם של אבקנים. הפרי הוא לרוב הלקט.

==מינים בולטים==
* ערבז סוככני (Centaurium erythraea)
* ערבז החוף (Centaurium maritimum)
* ערבז דק פרחים (Centaurium tenuifolium)
* ערבז משובל (Centaurium spicatum)

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:ערבזיים
שמעון הורוביץ

רבי שמעון בן שאול הלוי איש הורוביץ (7 בינואר 1820 (כ' בטבת ה'תק"ף) - 6 במרץ 1900 (ה' באדר ב' ה'תר"ס)) היה מו"ץ בעיר לייפציג וכותב ספרות תורנית.

==ביוגרפיה==
נולד ב-7 בינואר 1820 (כ' בטבת ה'תק"ף) בשקוד שבליטא. כשנישא עבר לעיר זאגר חדש שם יסד ישיבה ועסק במסחר. בתקופה ההיא חיבר הערות לספר הפלאה שבערכין (נדפס בוינא 1859). 
בהמשך עבר לכהן כמו"ץ בלייפציג.

בשנת תרל"א (1871) הוציא לאור בלייפציג את החוברת "מהלמות לגו כסילים" נגד אספת המתקנים השנייה באאוגסבורג בראשותם של אברהם גייגר ויוסף אויב.

בשנת תרל"ה נדפסו הערותיו לתלמוד ירושלמי מסכת ברכות. ובשנת תרל"ט י"ל בוארשא ספר תניא רבתי עם ביאוריו. בשנת 1893 יצא לאור בברלין מחזור ויטרי עם הערות ומבוא שנכתב.

נפטר בלייפציג ב-6 במרץ 1900 (ה' באדר ב' ה'תר"ס).

== חיבוריו ==

*
*
*

==לקריאה נוספת==
* ספר זיכרון - מערכת האסיף, ווארשא תרמ"ט, עמ' 33 ([http://www.otzar.org/wotzar/Book.aspx?167491& באתר אוצר החכמה])
* Der Gemeindebote Allgemeine Zeitung des Judenthums, 64, 1900, Nr. 11
* החכם מלייפציג : הרב שמעון הלוי הורוויץ שהוציא את המחזור ויטרי, הפלאה שבערכין על הערוך ועוד : חייו וכתביו / he-Ḥakham mi-Laiptsig. Author : מאת עזרא שרשבסקי. ; Esra Shereshevsky Publisher: ר. מס,Yerushalayim : R. Mas, 1993. 
The sage of Leipzig; Rabbi Simon Hurwitz, editor of the Mahzor Vitri, Hafla'ah Sheb`arakhin and Responsa: His life and his writings

==קישורים חיצוניים==
* 

==הערות שוליים==

קטגוריה:פרשני התלמוד הירושלמי
קטגוריה:לייפציג: אישים
קטגוריה:גרמנים שנולדו ב-1820
קטגוריה:גרמנים שנפטרו ב-1900
קצין איסוף (קצ"א)

קצין איסוף (בראשי תיבות: קצ"א), הוא תפקיד מבצעי באגף "צומת" – האגף לגיוס סוכנים – במוסד למודיעין ולתפקידים מיוחדים.

קציני האיסוף פועלים בעיקר להשגת מודיעין ממקורות אנושיים (יומינט) באמצעות איתור, גיוס והפעלת מקורות של היריב (מרגלים). המידע שמביא קצין האיסוף הוא אסטרטגי לביטחון מדינת ישראל ומאפשר יכולת השפעה מכרעת בליבת העשייה של פעילות המוסד בחו"ל.

לקציני האיסוף אורח חיים דינאמי ולא שגרתי, המתבסס על פעילות מבצעית שוטפת בחו"ל.

בתפקיד זה משרתים נשים וגברים, המתאפיינים בתכונות אישיות ייחודיות: עוצמה אישיותית, יכולת להניע ולהוביל אנשים, אלתור ותחכום, כישורים בין-אישיים, אומץ, קור-רוח ויכולת תפקוד גבוהה בריבוי משימות ולחצים.

גיוס והפעלת מקורות הוא מלאכה מורכבת וקשה. לא בכדי נחשב קורס הקצ"אים במוסד לאחד משלושת הקורסים החשובים של הארגון.

גם ראש המוסד דוד ברנע וראש המוסד לשעבר יוסי כהן התחילו את שירותם באגף "צומת" כקציני איסוף, ביצעו שורה של תפקידי פיקוד, ואף עמדו בראשו.

== לקריאה נוספת ==

* דנה ויס, [https://www.mako.co.il/news-military/2024_q2/Article-2f9c86447ad8f81027.htm?sCh=31750a2610f26110&pId=173113802 "עולה על כל דמיון": סוכנת מוסד חושפת לראשונה איך מגייסים סוכנים לפעולות למען ישראל], באתר חדשות 12 18 במאי 2024

* 

* רונן ברגמן, משחקי הכס, ידיעות אחרונות, 23 בינואר 2015
* יוסי מלמן, [http://www.maariv.co.il/news/new.aspx?pn6Vq=E&0r9VQ=EEEKJ יוסי כהן, סגן ראש המוסד, צפוי להתמנות ליועץ לביטחון לאומי] , מעריב, 21 באוגוסט 2013
* 
* 
== קישורים חיצוניים ==
* [https://www.mossad.gov.il/heb/careers/pages/operations.aspx#349 דרישות תפקיד למשרת קצ"א], המוסד למודיעין ולתפקידים מיוחדים
* [https://www.intelligence.org.il/?module=articles&item_id=17&article_id=183&art_category_id=21 מודיעין אנושי (יומינט)], המרכז למורשת המודיעין

קטגוריה:קהילת המודיעין הישראלית
קטגוריה:מערכת הביטחון הישראלית
קטגוריה:המוסד
דאף 600

דאף 600 
דאף 600, שנת 1959
פרסומת לדאף 600, שנת 1960
סמל חברת דאף
דאף 600 (בהולנדית DAF 600) היא מכונית משפחתית קטנה שיוצרה בהולנד על ידי יצרנית הרכב דאף, בין השנים 1959–1963.

סך הכול יוצרו 30,591 יחידות.

==היסטוריה==

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 33, דאף 44, דאף 45, דאף 46 ודאף 68. בשנת 1967 פיתחה את ה-"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות - טיפוס.

בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך ל"וולוו".

דאף ייצרה 816,000 מכוניות נוסעים.

==מפרט טכני ומידות==
* מנוע בוקסר אוויר מקורר 2 צילינדרים, 590 סמ"ק, בעל תפוקה של 22 כ"ס
* יחס דחיסה: 7.1:1
* תמסורת "וריומטיק", תיבה בעלת "אין סוף" יחסי העברה הנקראת עד היום תיבת הילוכים רציפה
* אורך הרכב: 3,610 מ"מ
* גובה: 1,440 מ"מ
* בסיס גלגלים: 2,050 מ"מ
* מכל דלק: 28 ליטר
* מהירות שיא: 90 קמ"ש
* תאוצה 0-80 קמ"ש - 33 שניות

==בישראל==
דאף 600 שווק בישראל באמצע שנות הששים, והייתה למעשה המכונית האוטומטית הראשונה שנסעה בכבישי הארץ.

==ראו גם==

==לקריאה נוספת==

* 
* [https://www.youtube.com/watch?v=8Ud4mCqPyOw דאף 600 וריומטיק] (3:28 דקות), יו-טיוב
* [https://www.youtube.com/watch?v=U6uJODZp8ts דאף 600 שנת 1958 ] (2:12 דקות), יו-טיוב
* [https://www.youtube.com/watch?v=XLuSCpDJ4Xs דאף 600 וריומטיק ] (3:30 דקות), יו-טיוב
* [https://www.youtube.com/watch?v=_FVm-99zgGk תא הנהג בדאף 33 ] (3:28 דקות), יו-טיוב
* [https://www.youtube.com/watch?v=qXVf3OiHzjc דאף 600 שנת 1958 ] (2:21 דקות), יו-טיוב

==קישורים חיצוניים==

== הערות שוליים ==

קטגוריה:מכוניות משפחתיות
קטגוריה:דגמי מכוניות שהושקו ב-1959
600
קטגוריה:כלי רכב המיוצרים בהולנד
מרכז אדמונד דה רוטשילד

שלט הסבר על בית שמעון שטרן, מרכז אדמונד דה רוטשילד (שופץ ושומר ב-[[2015)]]
מרכז אדמונד דה רוטשילד הוא מרכז אמנות ותרבות בשדרות רוטשילד שבתל אביב, המאפשר לסטודנטים, מרצים, ואנשי אקדמיה להציג את יצירותיהם. את המרכז ייסדה קרן רוטשילד קיסריה.
== פעילות ==
מרכז אדמונד דה רוטשילד מייסודה של קרן אדמונד דה רוטשילד פועל לקידום וטיפוח אמנים ומעצבים בשנים הראשונות לאחר סיום לימודיהם הגבוהים בתחומי האמנות והעיצוב בארץ. פעילות המרכז מבוססת על שיתוף פעולה עם מוסדות הלימוד ומתמקדת בהענקת כלים ופיתוח כישורים מקצועיים ליוצרים בתחילת דרכם.

המרכז מסייע לאמנים ולמעצבים צעירים לבסס את מעמדם בשדה המקצועי באמצעות תערוכות מתחלפות, תוכניות הכשרה ומנטורינג ומהווה מקום מפגש ודיון עבור הגופים והגורמים השונים הפועלים בשדה (יוצרים, אוצרים, גלריות, מוזיאונים, אקדמיות ועוד).
פעילות המרכז מחזקת את חזון הקרן לקידום ערכים של מצוינות, מגוון ומנהיגות ומשקפת את המחויבות והמורשת ארוכת השנים של משפחת רוטשילד בתמיכה באמנויות.

==המבנה ==
מבנה המרכז שנמצא בשדרות רוטשילד 104, פינת רחוב שינקין הוא אקספרסיוניסטי מודרני ותוכנן על ידי האדריכל יהודה סטמפלר בשנת 1928 עבור שמעון שטרן. המבנה שופץ ב-2015. שימור ושיפוץ המבנה היה בתכנון משרד אדריכלים סקורקא ומשרד פלסנר אדריכלים. אדריכלי הנוף היו חלי צלניקר אלול עם תמי יניב אדריכלות.

== קישורים חיצוניים ==
*

קטגוריה:תל אביב-יפו: תרבות
קטגוריה:תל אביב-יפו: גלריות לאמנות
קטגוריה:לב העיר
קטגוריה:שדרות רוטשילד
קטגוריה:רחוב שינקין
נמל התעופה הבין-לאומי קרסנויארסק

נמל התעופה הבין-לאומי קרסנויארסק (ברוסית: Международный аэропорт Красноярск) הוא נמל תעופה בין-לאומי כ-27 ק"מ צפונית מערבית לעיר קרסנויארסק במחוז קרסנויארסק, רוסיה.

==היסטוריה==
בשנות ה-70 התקבלה ההחלטה על בניית נמל תעופה חדש ליד העיר קרסנויארסק וב-1975 נוסד מכון סיבאארופרויקט. נמל התעופה נחנך ב-25 באוקטובר 1980, כאשר נחתה בו הטיסה הראשונה, ממוסקבה, עם מטוס מדגם איליושין Il-62. ב-2005 נכנס לפעולה טרמינל חדש (טרמינל 2). למעשה היה זה טרמינל בו השתמשו כל השנים (טרמינל 1) שבמקור תוכנן לשמש כטרמינל להובלת סחורות.

על פי החלטת נשיא הפדרציה הרוסית ב-31 במאי 2019, נקרא הנמל על שמו של זמר האופרה הרוסי, דמיטרי חבורוסטובסקי, שהיה יליד קראסנויארסק.

==קישורים חיצוניים==

* 

ימליאנובו
קטגוריה:סיביר
קטגוריה:חבל מנהלי קרסנויארסק
קטגוריה:קרסנויארסק
נמל התעופה ניז'ני נובגורוד סטריגינו

נמל התעופה ניז'ני נובגורוד סטריגינו (ברוסית: Аэропорт Стригино) הוא נמל תעופה בינלאומי הושכן כ-16 ק"מ דרומית מערבית למרכז העיר ניז'ני נובגורוד במחוז ניז'ני נובגורוד, רוסיה.

==היסטוריה==
ב-1937 הורתה ממשלת ברית המועצות על בניית נמל תעופה חדש, "סטריגינו" שישרת את העיר ניז'ני נובגורוד, עקב מיקומו של הנמל הקודם קרוב מידי לעיר עצמה בעקבות התרחבות העיר בשנות ה-30.

ב-1938 הושלם נמל התעופה. במלחמת העולם השנייה שימש נמל התעופה כבסיס לדיווזית האוויר מספר 201. ב-1950 הועברה יחידה זו למזרח הרחוק הרוסי ושמה שונה.

ב-1963 הוחל בבנייתו של טרמינל נוסעים חדש והוא נכנס לפעילות ב-1965. בין 1966 ל-1973 נבנו בשטח נמל התעופה מרכז אדמיניסטרטיבי, האנגר תחזוקה, טרמינל משא ומלון קטן. בנוסף רחבת החנייה הורחבה ומסלול הנחיתה הורחב וחוזק.

בין 1973 ל-1983 נבנה מסלול נחיתה שני מבטון ומלון בין שש קומות בשם אארופלוט, על שם חברת התעופה הלאומית של רוסיה.

ב-1989 עברו בנמל התעופה 1,030,000 נוסעים. בין 1991 ל-1993 נערכו שיפוצים בטרמינל A, הטרמינל הראשי, ובשנה זו הוענק לנמל אישור להוציא טיסות בינלאומיות.

בשנת 2016 הופעל במקום טרמינל בינלאומי חדש.

==קישורים חיצוניים==

* 

ניז'ני נובגורוד סטריגינו
קטגוריה:ניז'ני נובגורוד
לשונות של אש

לשונות של אש הוא אלבומו השישי של הזמר והיוצר אביתר בנאי, אשר יצא לאור ב-22 בפברואר 2017.

האלבום כולל את השירים "תמיד לפני הגשם", "פרגולה", "הושענא" ו"אור בצל". השיר "תמיד לפני הגשם" בהפקתו של תמיר מוסקט יצא ביום ההולדת של בנאי ולכבוד זה הוא ניתן להורדה במתנה באתרו הרשמי. ששת השירים הראשונים באלבום הם בהפקתו של תמיר מוסקט (שגם ניגן במרבית הכלים בשירים אלה), ואילו השישה הבאים הם בהפקת נאור כרמי - נגן קונטרה בס. השירים בעיבודו של תמיר מוסקט מאופיינים באלמנטים של רוק, בעוד השירים הבאים באלבום מאופיינים בגיוון מוזיקלי רחב: מוזיקת עולם, ג'אז, מוזיקה אתנית ועוד. השיר ה־11 באלבום, "אתה", הוא דואט של בנאי ואביב גפן.

האלבום הוקדש לזכרו של מאיר בנאי, אחיו של בנאי, שנפטר כחודש לפני יציאת האלבום.

== שירים בולטים ==
* תמיד לפני הגשם (3:53) פורסם ב־8 בפברואר 2016. מילים ולחן: אביתר בנאי, עיבוד והפקה מוזיקלית של תמיר מוסקט.
* פרגולה (4:22) פורסם ב־22 באוגוסט 2016. קליפ בבימויו של דורון צברי ועריכתו של עידו נצר, עיבוד והפקה מוזיקלית תמיר מוסקט. השיר הגיע למקום ה-27 במצעד השנתי של רשת גימל לשנת תשע"ז.
* הושענא (3:11) פורסם ב־12 באוקטובר 2016. מילות השיר לקוחות מתוך מחזור התפילה של חג הסוכות. לחן השיר נכתב על ידי אביתר בנאי. עיבוד והפקה מוזיקלית של נאור כרמי.
* אור בצל (4:19) פורסם ב־2 בינואר 2017. מילים ולחן: אביתר בנאי, עיבוד והפקה מוזיקלית של תמיר מוסקט. אביתר בנאי: שירה, קולות וגיטרות. תמיר מוסקט: תופים, כלי הקשה וקלידים. יהוא ירון גיטרה בס. רועי חרמון: חצוצרה. צח דרורי: פסנתר.
* לשונות של אש (03:51) פורסם ב-22 בפברואר יחד עם יציאת האלבום. בתאריך ה 13 במרץ 2017 הועלה ליוטיוב, זהו שיר הנושא של האלבום. מילים ולחן על ידי אביתר בנאי בעיבודו של תמיר מוסקט.

== רשימת רצועות ==

== קישורים חיצוניים ==

* [https://www.youtube.com/watch?list=RD22W9v3EIdAs&v=3LHiMg9PuGA קליפ השיר] "פרגולה" באתר (YouTube)
* [http://www.eviatarbanai.co.il/ אתר האינטרנט הרשמי] של אביתר בנאי.
* 
* 
* 
* ליאור אנגלמן, [http://www.inn.co.il/News/News.aspx/345145 לשון הקודש], בעיתון בשבע

קטגוריה:אלבומי 2017
קטגוריה:אלבומי אביתר בנאי
קטגוריה:אלבומים בעברית
קטגוריה:אלבומי חברת הד ארצי
קוליקיים

קוליקיים (שם מדעי: Coccyzinae) היא תת-משפחה של עופות ממשפחת הקוקייתיים, החיה רק ביבשת אמריקה מקנדה עד ארגנטינה. בתת-משפחה זו שלושה סוגים.

== מאפיינים ==
לעופות אלה מקור צהוב או שחור בולט ועיניים אדומות. צבעם בהיר בעיקרו וכנפיהם אפורות. הקוקיות ניזונות בעיקר מחרקים שהן מוצאות בין העצים.

למרות מנהג בני המשפחה, רק מין אחד Coccyzus erythropthalmus, נוהג להיטפל לעופות אחרות. השאר מקננות בין העצים ומטילות שבע ביצים, למרות שהסוג Saurothura מטיל רק שתי ביצים. הרגלי הסוג Piaya אינם ידועים.

חיות בעיקר ביערות ובאזורים ממוזגים אך גם באזור הטרופי.

==מיון==
*תת-משפחה קוליקיים (Coccyzinae)
**סוג Coccyzus - בו 13 מינים
**סוג Piaya - בו 2 מינים
**סוג Saurothera - בו 4 מינים

==קישורים חיצוניים==

קטגוריה:קוקאים
אניים

[[קוקיית גוירה.]]
אניים (שם מדעי: Crotophaginae) היא תת-משפחה של עופות ממשפחת הקוקייתיים, החיה רק באמריקה מקנדה עד ארגנטינה. בתת-משפחה זו 2 סוגים: Guira וCrotophaga ובהם 4 מינים. בעבר הם נחשבו למשפחה עצמאית.

מינים אלה הם קוקיות גדולות החיות בין העצים של אמריקה הטרופית והם בעלי נוצות צהובות עד שחורות, ציצה קטנה מאחורי ראשם ומקורים גדולים ועבים. הרגליים עבות והזנבות ארוכים. הם ניזונים מחרקים שונים, מחסרי חוליות, מביצים ומלטאות וצפרדעים קטנות. הם חיים בקבוצות מונוגמיות.

הם מקננים על הביצים ואינם מיטפלים לעופות אחרים כלל, אך לעיתים יהרגו גוזלי עופות אחרים ללא מטרה. חלק מהמינים מטילים עד 7 ביצים ואחרים רק 2-3 ביצים.

==מיון==
*תת-משפחה אניים (Crotophaginae)
**סוג ומין יחיד קוקיית גוירה (Guira guira)
**סוג אני (Crotophaga)
***מין אני גדול (Crotophaga major)
***מין אני רחב-מקור (Crotophaga ani)
***מין אני מחורץ-מקור (Crotophaga sulcirostris)

==קישורים חיצוניים==

קטגוריה:קוקאים
קוקל

Centropus toulou
Centropus bengalensis
קוקל (שם מדעי: Centropus) הוא סוג של עופות ממשפחת הקוקייתיים והסוג היחידי בתת-משפחת הקוקליים (Centropodinae).

== מאפיינים ==
עופות אלה חיים בעולם הישן מאפריקה שמדרום לסהרה ומדגסקר עד לדרום-מזרח אסיה, אינדונזיה וחלק גם באוסטרליה. הם בעלי ראשים גדולים, עיניים אדומות ומקור כהה גדול. הם חיים רוב הזמן על הקרקע או בין הענפים הנמוכים והשיחים ובעלי טפרים גדולים ברגליהם וזנב ארוך. הם אוכלי בשר הניזונים מחרקים גדולים, עכבישאים, רכיכות, ביצים, דו-חיים, זוחלים קטנים ואף יונקים קטנים ועופות קטנים. הם הורגים את הטרף במקורם החסון.

בניגוד למיני קוקיות אחרים הם אינם טפילי קנים והם מקננים בין העצים. יש חלוקת תפקידים בין הזכרים לנקבות ולעיתים הזכרים מטפלים בגוזלים מעט יותר.

==מינים==
* Centropus andamanensis
* Centropus anselli
* Centropus ateralbus
* Centropus bengalensis
* Centropus bernsteini
* Centropus chlororhynchos
* Centropus celebensis
* Centropus chalybeus
* Centropus colossus - נכחד
* Centropus cupreicaudus
* Centropus goliath
* Centropus grillii
* Centropus leucogaster
* Centropus melanops
* Centropus menbeki
* Centropus milo
* Centropus monachus
* Centropus nigrorufus
* Centropus phasianinus
* Centropus rectunguis
* קוקל סנגלי Centropus senegalensis
* Centropus sinensis
* Centropus spilopterus
* Centropus steerii
* קוקל ברצ'ל (Centropus superciliosus)
* Centropus toulou
* Centropus unirufus
* Centropus violaceus
* Centropus viridis

==קישורים חיצוניים==

* 

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
*
התזמורת הפילהרמונית של טוקיו

התזמורת הפילהרמונית של טוקיו (ביפנית: 東京フィルハーモニー交響楽団) טוענת להיותה התזמורת הקלאסית הוותיקה ביותר ביפן, מאחר שנוסדה בנגויה בשנת 1911. היא עברה לטוקיו בשנת 1938. נכון ל-2005 מונה התזמורת כ-166 נגנים.

התזמורת מופיעה באולם אורצ'רד, שהוא חלק ממתחם הקניות והבידור בּוּנְקאמוּרָה (文化村) בשיבּוּיָה, טוקיו.

== מנצחים ==
* מנצח ראשי: אנדראה באטיסטוני
* מנהל מוזיקלי לשם כבוד: מיונג ואן צ'ונג
* מנצחי כבוד: טאדאקי אוטאקה, קאזושי אונו ודן אטינגר
* מנצח אורח מיוחד: מיכאיל פלטנב
* מנצח הבית: קאזומסה ואטאנבה
* מנצח חבר: מין צ'ונג
* חבר כבוד ומנצח מעוטר לצמיתות: נוריו אוהגה

== קישורים חיצוניים ==

* 

טוקיו
תזמורת פילהרמונית
טוקיו
טוקיו
מנחת ערד

מנחת ערד הוא מנחת מטוסים הנמצא 3 קילומטר מדרום־מערב לעיר ערד. בגובה 595 מטר (1,952 רגל) מעל פני הים.

במנחת מסלול טיסה יחיד (08/26) באורך של 1,400 מטר, הסלול אספלט.

== פעילות ואחזקה ==
המנחת פעיל בשעות אור ויום בכל ימות השבוע, בעבר הופעל בידי עמותת התעופה ערד, וכיום בידי חברת אומניטס בע"מ ורשות התעופה האזרחית.

לא קיימת אחזקה שוטפת במנחת וגם אין בו אפשרות לתדלוק מטוסים. במנחת ישנו צוות כיבוי אש הכולל שני אנשים וכלים לכיבוי אש.

מכיוון שהמנחת אינו עמוס, מתאפשרת בו תנועת כלי רכב ורכיבת אופניים, מלבד בזמני המראה או נחיתה.

*
==קישורים חיצוניים==

קטגוריה:ישראל: שדות תעופה
קטגוריה:הנגב: שדות תעופה ומנחתים
קטגוריה:ערד: תחבורה
מלקוניים

מלקוניים (שם מדעי: Phaenicophaeinae) היא תת-משפחה של עופות ממשפחת הקוקייתיים. היא קרובה לתת-משפחת הקוליקיים.

בני קבוצה זו הם עופות גדולים בעלי מקורים עבים ומוארכים מעט ובמקרים רבים הם מקושטים ובעלי לחיים כחולות, מקורים צהובים או אדומים מאוד והעיניים אדומות או כחולות. הם מותאמים להליכה על הקרקע והם בעלי רגליים גדולות עם טפרים גדולים וזנב ארוך לאיזון. חלקם צבעוניות מאוד.

חלק מבני הקבוצה ניזונים מפירות ואחרים הם ציידים קשוחים הניזונים מחרקים אך גם מחולייתנים קטנים. הם חיים ברחבי האזור הטרופי.

הם חיים ביערות באזורים הטרופיים ובעיקר בדרום-מזרח אסיה ובאי מדגסקר.

==מיון==
*תת-משפחה מלקוניים (Phaenicophaeinae)
**סוג ומין יחיד Ceuthmochares aereus
**סוג Phaenicophaeus - בו 11 מינים
**סוג Rhopodytes - בו 4 מינים
**סוג ומין יחיד Rhinortha chlorophaea
**סוג Zanclostomus - בו 3 מינים
**סוג Carpococcyx - בו 3 מינים
**סוג Coua - בו 12 מינים ואחד נכחד - המין קואה דללנדי.

==קישורים חיצוניים==

קטגוריה:קוקאים
ברבליסוס

המגדלים הביזנטיים, שרידי העיר העתיקה ברבליסוס
ברבליסוס (בלטינית: Barbalissus) הייתה עיר עתיקה בפרובינקיה הרומית והביזנטית יופרטנסיס (Euphratensis). האתר נמצא במקום שבו נמצאים שרידי קלע'ת בליס, המשמר בחלקו את השם העתיק, מדרום למסכנה האתר של העיר העתיקה אמר, בסוריה, על הדרך מחלב לאתר של העיר העתיקה סורה , במקום שבו הפרת פונה בחדות מזרחה.

== היסטוריה ==
העיר נבנתה בסמוך לשרידי העיר העתיקה אמר שנהרסה ב-1187 לפנה"ס. בתקופה האימפריה הרומית, שימשה העיר כבסיס למעמד פרשים Equites Dalmatae, שמקורו כנראה מאיליריה בבלקן. 

בשנת 253, התקיים במקום קרב ברבליסוס , בין המלך הפרסי סאסאני שאפור הראשון והכוחות הרומיים שהובסו בקרב. שאפור הראשון המשיך לבזוז ולהרוס לאחר הקרב את כל הערים החשובות בקוילה-סוריה כמו אנטיוכיה, זאוגמה וסמוסטה .

הקיסר הביזנטי יוסטיניאנוס הראשון (527-565) בנה את חומותיה. 

הגרסה הערבית של רשימת הבישופים מוועידת ניקיאה, שהתקיימה ב-325, מציינת את אנטוניוס מברבליסוס. מקור ביוונית מציין בישוף אקווילינוס מברבליסוס (Aquilinus of Barbalissus), שבזמן ועידת אפסוס שהתקיימה ב-431, ייצג את עמדת נסטוריוס והוביל את ההשקפה בנצרות הנקראת נסטוריאניזם, ומסיבות אלה גורש מהבישופות. המקור מציין גם את Theodoret, המדבר על בישוף מריניאנוס מברבליסוס, שנכפה כנראה על ברבליסוס כמחליף.

במשך הזמן, במועד לא ידוע, עברה כנראה הבישופות של ברבליסוס לידי הכנסייה הסורית-אורתודוקסית. הכרוניקה של מיכאל הסורי , פטריארך של הכנסייה הסורית האורתודוקסית שחי במאה ה-12, ציין חמישה שמות של בישופים מבלס או בית בלס.

בכנסייה הקתולית הדיוקסיה של ברבליסוס מצוינת כדיוקסיה שלא קיימת יותר.

==קישורים חיצוניים==

==הערות שוליים==

קטגוריה:סוריה: אתרים ארכאולוגיים
קטגוריה:אתרים ארכאולוגיים רומיים
אוח זוטר

אוח זוטר או אוח מגלני (שם מדעי: Bubo magellanicus) הוא מין של אוח ממשפחת הינשופיים המצוי ביערות באמריקה הדרומית ואולי גם ברכס הרי האנדים באמריקה המרכזית. בעבר הוא נחשב לתת-מין של אוח וירג'יניה הגדול אך כיום הוא נחשב למין עצמאי, בהתבסס על הגיוון הקולי והמרחק הגנטי בינו לאוח וירג'יניה.
== מאפיינים ==
אורכו 45 ס"מ והוא בעל נוצות אפורות בהירות. המקור אפור והעיניים צהובות ומעל הראש ישנם "ציצות אוזניים" אפורות. אזור הצוואר והחזה מכוסה בפסים כהים ולעיתים החלק העליון של הכנפיים מנומר בשחור. הוא דומה לאוח וירג'יניה אך בעל מקור ורגליים קצרים יותר, ציצות אוזניים צרות יותר וחזה יותר מנומר.

הוא מצוי ביערות, סוואנות, ביצות, אזורי שיחים, הרים ורמות וגם באזורים מפותחים ושדות מרעה, מבוליביה עד לצ'ילה ומערב ארגנטינה ומדרים עד לארץ האש.

זהו צייד לילי הניזון בעיקר ממכרסמים שונים אך גם מחרקים, עופות שונים, יונקים קטנים נוספים ואף מעופות דורסים קטנים יותר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
קטגוריה:ינשופיים
קטגוריה:עופות: טורפי-על
קטגוריה:בוליביה: עופות
קטגוריה:ארגנטינה: עופות
קטגוריה:בעלי חיים בהרי האנדים
אוקיינוגרפיה כימית

אוקיינוגרפיה כימית הוא ענף של אוקיינוגרפיה העוסק בכימיה של גופי מים גדולים כיָמִים ואוקיינוסים ומתמקד בעיקר בשני מוקדים עיקריים:
* הכימיה של מי הים : הכימיה של מים מלוחים היא תחום מרכזי באוקיינוגרפיה כימית. היא חוקרת את המליחות (ריכוז מלח) של מי הים על גווניה השונים. מהם היונים המומסים השונים במים, שנויי ריכוז במים, הבדלים בין גופי מים שונים ותחומים קרובים. כימיה של מים מלוחים גם כן עוסקת באִדוי ובתנאים ליצירת אוופוריטים.
* גאוכימיה בסביבה אוקיינית - ענף זה של האוקיינוגרפיה הכימית מתקשר לגאוכימיה הכללית. היא חוקרת את היונים השונים הנובעים מבליה יבשתית והובלת הסדימנטים אל תוך הים. מעבר לכך ישנו את מחקר הסדימנטולוגיה הימית והשקעת האטומים, היונים והמולקולות השונות. תחומי מחקר נוספים הם אקולוגיה כימית וחקר מחזורים ביוגאוכימיים כגון מחזור החנקן או מחזור הפחמן הגלובליים ותופעות כגון החמצת אוקיינוסים, קיבוע חנקן ימי ופריחת אצות.

האוקיינוגרפיה הכימית משחקת תפקיד חשוב בשחזור תנאי אקלים קדמוניים למשל על ידי מדידת יחסי האיזוטופים של חמצן בקרקעית הים או בקרחונים באזורי הקוטב הצפוני והקוטב הדרומי. מאחר שיחסי האיזוטיפים תלויים בטמפרטורת כדור הארץ אפשר להסיק מיחסים מסוימים בין איזוטופים על תנאי-האקלים ששררו לפני זמן רב.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:גאוגרפיה פיזית
קטגוריה:מדעי כדור הארץ
קטגוריה:אוקיינוגרפיה
יקב שורק

יקב שורק הוא יקב ובית ספר לעשיית יין הממוקם בקיבוץ נחשון.

== רקע ==
ב-1973 ניטע כרם של ענבי קברנה סוביניון בטל שחר וטופח על ידי חקלאים מקיבוץ חולדה. בסוף שנות השמונים ננטש הכרם, ויוסי שחם ניסה לשקם את הכרם.

משפחת שחם הייתה משפחת חקלאים שגידלה, בין היתר, כרם יין. עד שנת 1993 הכרם טופחה עבור יקבי תשבי.

היקב נוסד על ידי משפחת שחם בשנת 1994 במושב טל שחר והוא אחד מיקבי הבוטיק הראשונים שהוקמו בארץ. במהלך השנה ביצע היינן ברי ססלוב ביקור בכרם, ושכנע את משפחת שחם להקים יקב. קורסים לעשיית יין נוהלו בשנתיים הראשונות על ידי ססלוב, ובשנת 1996 פורקה השותפות עם ססלוב.

מיד עם הקמת יקב שורק נפתח גם המחזור הראשון של הקורס לעשיית יין במקום. ב-2004, ייסד ניר שחם, יינן היקב, את בית ספר ליין במקום. ב-2014 עבר היקב למשכנו החדש בנחשון (כ-5 ק"מ ממקום היווסדו).

מקור השם הוא בתנ"ך ופירושו סוג גפן שענביה אדומים-כהים. "וְאָנֹכִי נְטַעְתִּיךְ שׂוֹרֵק, כֻּלֹּה זֶרַע אֱמֶת" ירמיהו ב' כ"א.

== ייצור ==
היקף הייצור הוא כ-40,000 בקבוקים בשנה אשר כשליש מהם הם של תלמידי בית הספר במסלולי הקורסים להכנת יין, עוד שליש נוסף של מסעדות ויצרנים פרטיים המייצרים ביקב שורק את המותג הפרטי שלהם ושליש אחרון הוא ייצור של היקב עצמו.

== קישורים חיצוניים ==
* 
* 
* 
* [http://www.sanedrink.co.il/מורה-לחיים-יינות-יקב-שורק/ חיליק גורפינקל, מורה לחיים: יינות יקב שורק], באתר סנהדרינק 8 בדצמבר 2016
* [https://grape-man.com/יקב-שורק.html?lang=he איש הענבים, יקב שורק], 18 בנובמבר 2016
* [http://www.bakbuk.co.il/category/יקב-שורק-ממשיך-להתחדש שי גלבוע, יקב שורק ממשיך להתחדש], מרץ 2015

== הערות שוליים ==

שורק
החיזיון

Museo del Prado, מדריד]]
Asmodea או חזון פנטסטי (ספרדית: Vision fantástica) הם השמות שניתנו לציור פרסקו שהושלם ככל הנראה בין השנים 1820-1823 על ידי האמן הספרדי פרנסיסקו גויה. הציור מראה שתי דמויות מרחפות מעל הנוף הנשלט על ידי הר גדול. הציור הוא אחד מ-14 "ציורים שחורים" של גויה — הסדרה המרכזית האחרונה שלו, אותה צייר מתוך ייאוש נפשי ופיזי בסוף חייו. ציורים אלו צוירו ישירות על גבי קירות ביתו ב-Quinta del Sordo, שמחוץ למדריד.

לא נשאר תיעוד בכתב או בעל פה למשמעות סדרת הציורים, וסביר כי הם מעולם לא נועדו להראות על ידי צופים שמחוץ למעגל המכרים הקטן והמיידי שלו. גויה לא נתן שמות לכל עבודות הסדרה; שם הציור Asmodea ניתן מאוחר יותר על ידי חברו, הצייר הספרדי אנטוניו ברוגדה. השם הוא ככל הנראה גרסה נשית לשמו של מלך השדים אשמדאי (Asmodeus) המופיע בספר טוביה. אשמדאי מופיע גם במיתולוגיה יוונית כטיטאן פרומתאוס, אשר האלה מינרווה נשאה אותו להרי הקווקז.
Museo del Prado, מדריד]]
שתי דמויות, גבר ואישה, מוצגות באוויר, מרחפות מעל רחבת נוף. האישה לובשת שמלה לבנה המכוסה בגלימה אדומה. שניהם נראים מפוחדים, היא מכסה את החצי התחתון של הפנים שלה עם החלוק, הפנים שלו נראים מוטרדים. כל אחד מהם מחפש בכיוונים מנוגדים, בעוד הוא מצביע על העיר העליונה של ההר בצד ימין של הבד. מבקר האומנות אוון קונל מציין כי להר צורה דומה לגיברלטר אשר היווה מקלט לספרדים ליברלים לאחר מלחמת חצי האי. בחזית, שורה של חיילים צרפתים, שמזכירה את אלה של גויה מ-1814 בשלושה במאי, 1808, מכוונת את רוביה לעבר קבוצה של אנשים העוברת נמוך יותר ומלווה בסוסים ועגלות. אולי מדובר בקבוצת פליטים הנמלטת מהמלחמה עם צרפת, מלחמה שאת קורבנותיה הכיר גויה מקרוב ושתוארה בסדרת ציוריו אסונות המלחמה.
פראדו, מדריד.]]
הסופר ריצ'רד קוטרל, ציין את דמיון הצביעה הכחלחל של השמים עם עוד עבודה מתוך "סדרת הציורים השחורה" בציור הכלב. העבודה נושאת דמיון גם ל:' Atropos ו צליינות לסן איסידרו, משום שהוא מנצל מכשיר אליפטי חזותי כדי לעוות את נקודת המבט של הצופה. במקרה זה הגלימה של הזכר המרחף מביאה אותו כמעט מחוץ לבד וקרוב בהרבה אל הצופה מאשר הנקבה המרחפת. כמו Atropos, עבודה זו היא אחת מתוך סדרת ציורים שבה המשמעות המיועדת ניתנת להסקה מהמקורות הקלאסיים.

עבודה זו נוצרה במקור על בד תלוי על קיר. כמו רוב האחרים בסדרה, היא צוירה על גרסה קודמת של הסצנה. גויה הציב את העבודה על קירות הקומה העליונה של ה-Quinta. מאוחר יותר הועבר הציור לבד, וכיום הוא בתצוגת קבע עם שאר עבודות מתוך הסדרה ב" Museo del Prado, מדריד. על פי הסופר רולף קנטיש, זוהי דוגמה של גויה בה מצויה,
: "רב גוניות והיכולת לשקף קבוצות גדולות וקטנות, חושך ואור, עירום ולבוש, נוף ופנים, חיות, נושאי חיי יום-יום ונושאי דמיון ולפעמים תערובת משונה של שניהם."
תיאור ציור החיזיון מוזכר בשירו של אהוד בנאי מהאלבום קרוב "החיזיון לפרנצ'סקו גויא" שמילותיו נכתבו על ידי פנחס שדה, השיר מבוצע בדואט עם יהודית תמיר.

== קישורים חיצוניים ==

* [http://www.theartwolf.com/goya_black_paintings_extended.htm סיור דיגיטלי]
* [https://youtu.be/RQv7JkGLz-w אהוד בנאי -החיזיון לפרנצסקו גויא]
== הערות שוליים ==

קטגוריה:פרנסיסקו דה גויה
קטגוריה:ציורים מהמאה ה-19
2014 במדע

ה[[מתמטיקאי היהודי-רוסי-אמריקאי יעקב סיני זוכה בפרס אבל על תרומותיו היסודיות למערכות דינמיות, תורה ארגודית ופיזיקה מתמטית]]
== אסטרונומיה וחקר החלל==
* 9 באפריל – שיגור הלוויין אופק 10 באמצעות משגר שביט מבסיס פלמחים
* 25 באוגוסט – הגשושית ניו הורייזונס חצתה את מסלולו של כוכב הלכת נפטון בדרכה לעבר פלוטו
* 31 באוקטובר – מטוס החלל ספייסשיפ 2 של חברת וירג'ין גלקטיק מתרסק. בהתרסקות נהרג אחד הטייסים
* 12 בנובמבר – הגשושית פיליי משוחררת מהחללית הבלתי מאוישת רוזטה ונוחתת על פני השביט 67P/CG. בכך פיליי הופכת לגוף המלאכותי הראשון שנוחת נחיתה רכה על ליבת שביט

==פיזיקה==
* 2 בנובמבר – הפנל הבין-ממשלתי לשינוי האקלים מגיש את הדוח החמישי שלו.

==טכנולוגיה==
* 8 במרץ – התרסקה טיסה 370 של מלזיה איירליינס באוקיינוס ההודי
* 16 באפריל – טביעת המעבורת MV Sewol בקוריאה הדרומית ועליה מאות תלמידי תיכון

==רפואה==
* 16 בינואר – גוגל הודיעה על פיתוח עדשות מגע לניטור סוכר בדם

==ארכאולוגיה==
* 9 באפריל – ארון קבורה מצרי נתגלה בעמק יזרעאל

==פרסים==
* פרס נובל:
**פרס נובל לפיזיקה – איסאמו אקאסאקי, הירושי אמאנו ושוג'י נקמורה, על המצאת ה-דיודה פולטת אור כחולה יעילה שאפשרה קיום מקורות אור לבן בהירים וחוסכי אנרגיה
** פרס נובל לכימיה – אריק בציג, שטפן הל וויליאם מורנר, על פיתוח מיקרוסקופיית פלואורסצנציה בהפרדה גבוהה
** פרס נובל לפיזיולוגיה ורפואה – מיי-בריט מוסר, אדוורד מוסר וג'ון אוקיף, על עבודתם לזיהוי התאים המעניקים את תחושת ההתמצאות במרחב במוח האנושי.
* פרס אבל – יעקב סיני, על תרומותיו היסודיות למערכות דינמיות, תורה ארגודית ופיזיקה מתמטית
*מדליית פילדס – ארתור אבילה, מנג'ול בהרגבה, מרטין היירר ומרים מירזאח'אני
*פרס ישראל
** מוטי שגב – חקר הפיזיקה
** יעקב קטן – חקר החקלאות ומדעי הסביבה
** מרטה וינשטוק-רוזין – חקר הרפואה

==נפטרו==
* 12 בפברואר – אליהו גילון, איש פלמ"ח, רופא וקצין רפואה ראשי, מיוזמי ומקימי בית הספר לרפואה באוניברסיטת תל אביב ומנהל מחלקה פנימית במרכז הרפואי שיבא (נולד ב-1922)
* 23 בפברואר – מנשה הראל, גאוגרף וחוקר ארץ ישראל (נולד ב-1917)
* 1 באפריל – ז'אק לה גוף, היסטוריון צרפתי (נולד ב-1924)
* 29 באפריל – ראובן פוירשטיין, פרופסור לפסיכולוגיה חינוכית, חתן פרס ישראל (נולד ב-1921)
* 3 במאי – גארי בקר, כלכלן יהודי-אמריקאי (נולד ב-1930)
* 17 במאי – ג'רלד אדלמן, ביולוג אמריקאי (נולד ב-1929)
* 2 ביוני – אלכסנדר שולגין, כימאי אמריקאי (נולד ב-1925)
* 18 ביוני – סטפני קוולק, כימאית אמריקאית (נולדה ב-1923)
* 30 בספטמבר – מרטין פרל, זוכה פרס נובל לפיזיקה לשנת 1995 (נולד ב-1927)
* 13 בנובמבר – אלכסנדר גרותנדיק, מתמטיקאי צרפתי יליד גרמניה ממוצא יהודי (נולד ב-1928)

==קישורים חיצוניים==

* 
* 
* 

==הערות שוליים==

*
מצב משפחתי (סדרת טלוויזיה ישראלית)

מצב משפחתי הייתה סדרה בת 15 פרקים של הטלוויזיה הלימודית. הסדרה הופקה בשנת 1977 ושודרה במקור אחת לשבועיים בין אוקטובר 1977 למאי 1978 ועסקה במגוון סיטואציות מחיי המשפחה ועשתה שימוש נרחב בטכניקת שבירת הקיר הרביעי. בחלק מהפרקים נערך דיון באולפן על נושא הפרק. את המימון להפקת התוכנית סיפק משרד החינוך וקרן הצדקה של משפחת ברונפמן.

בעקבות השידורים נערכו ברחבי המדינה מאות חוגי הורים (קבוצות דיון של הורים ומנחה) שדנו בתכני התוכניות.

==משתתפים==
===משתתפים קבועים===
* עדנה פלידל - אם המשפחה
* ז'אק כהן - אב המשפחה
*גבריאל דגן - מייעץ למשפחה

הילדים:
* יפעת לוי - יפעת
* אודי יוכפז - אודי
* כרמית יוכפז - כרמית
* טוביה בקר - טוביה

מנחים:

* שלמה פרץ
* ויקי שירן
===שחקנים אורחים===
* גרשון סובלמן
* ירמי קפלן
* לאונרד גריבס
* מיכאל כורש
* דודיק סמדר
* בקי פריישטדט
* עופרה גדעוני
* אהובה דלריה
* נאוה כץ
* קובי נג'ינסקי
* דני עציוני
* רונן צחי
* אביבה גר

==מפרקי הסדרה==
* אצלנו לא משקרים
* כדאי להגיד
* גיטרה וג'ודו
* תרגילי משמעת
* הוא מתבייש
* עסק משותף
* החזיקי לי את היד
* מילה טובה
* זה לכ כל כך פשוט
* פינה משלי
* אתה לא סומך עלי

==ייעוץ מדעי לסדרה==
הייעוץ המדעי לסדרה נעשה על ידי צוות של המכון לחקר הטיפוח בחינוך ב, בראשות חיים אדלר. חברי הצוות היו:
* ג'ין כהן
* תמר רפפורט
* אבימה לומברד
* לאה שמגר-הנדלמן

==במאים==
* דניה אביאל
* מנחם שובל
* יוסי רונן

== קישורים חיצוניים ==

* [https://web.archive.org/web/20100706125432/http://www.23tv.co.il/1112-he/Tachi.aspx מצב משפחתי] באתר הטלוויזיה החינוכית

==הערות שוליים==

קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:סדרות טלוויזיה ישראליות שעלו לשידור בשנות ה-1970
קטגוריה:תוכניות טלוויזיה על הורות
קטגוריה:סדרות טלוויזיה על משפחות
2015 במדע

[[תגלית גלי הכבידה]]
== אסטרונומיה וחקר החלל==
* 14 ביולי – הגשושית ניו הורייזונס חלפה סמוך לכוכב הלכת הננסי פלוטו וירחיו
* 29 בספטמבר – מתגלים מים זורמים במאדים

==פיזיקה==
* 14 בספטמבר – תגלית גלי הכבידה

==טכנולוגיה==
* 24 במרץ – בדרום צרפת רוסק במכוון מטוס איירבוס שיצא מברצלונה שבספרד, והיה אמור לנחות בדיסלדורף שבגרמניה, ועליו 150 נוסעים ואנשי צוות
* 29 ביולי – הושקה מערכת ההפעלה Windows 10

==רפואה==
* 28 בינואר – נמצא כי חליטות תה ירוק מסייעות בהגנה מפני סרטן הגרון

==ארכאולוגיה==
* 5 במרץ – הערים ההיסטוריות תל נמרוד וחאטרה נהרסו על ידי כוחות המדינה האסלאמית
* מאי – המוזיאון הלאומי להיסטוריה ותרבות אפרו-אמריקאית בסמית'סוניאן שבוושינגטון, מוזיאון איזיקו שבדרום אפריקה, פרויקט "Slave Wrecks" ושותפים נוספים הודיעו כי איתרו את שרידי הספינה סאו ז'וזה פאקט אפריקה השקועה

==פרסים==
* פרס נובל:
**פרס נובל לפיזיקה - טקאקי קג'יטה וארתור מקדונלד, על גילוי אוסצילציות הנייטרינו, המראה שלנייטרינו יש מסה.
**פרס נובל לכימיה - תומאס לינדל, פול מודריץ' ועזיז סנג'אר, על מחקריהם בנושא המכניזם של התיקון העצמי של ה-DNA
**פרס נובל לפיזיולוגיה ורפואה - ויליאם קמפבל, סטושי אומורה וטו יויו, על טיפול חדש נגד זיהומים הנגרמים על ידי תולעים נימיות.על טיפול חדש נגד מלריה.
* פרס אבל - ג'ון פורבס נאש ולואי נירנברג, על תרומותיהם היסודיות למשוואות דיפרנציאליות חלקיות לא ליניאריות
* פרס ישראל
** שמעון אולמן - חקר המתמטיקה ומדעי המחשב
** זליג אשחר - מדעי החיים

==נפטרו==
* 27 בינואר – צ'ארלס טאונס, פיזיקאי אמריקאי זוכה פרס נובל לפיזיקה (נולד ב-1915)
* 7 בפברואר – מרשל רוזנברג, פסיכולוג אמריקאי (נולד ב-1934)
* 23 באפריל – בנימין הרשב, חוקר ספרות ישראלי (נולד ב-1928)
* 23 במאי – ג'ון פורבס נאש, מתמטיקאי, חתן פרס נובל לכלכלה, אמריקני (נולד ב-1928)
* 12 באוגוסט – יאקו הינטיקה, פילוסוף ולוגיקן פיני (נולד ב-1929)
* 16 באוגוסט – יעקב בקנשטיין, פיזיקאי ישראלי, חתן פרס ישראל (נולד ב-1947)
* 30 באוגוסט – אוליבר סאקס, נוירולוג וסופר מדע בריטי-אמריקאי יהודי (נולד ב-1933)
* 3 בנובמבר – נורית כנען-קדר, מומחית להיסטוריה של אמנות ימי הביניים ובפרט בפיסול בימי הביניים (נולדה ב-1938)
* 30 בנובמבר – מרקוס קלינגברג, פרופסור לאפידמיולוגיה, שבשנת 1983 הורשע ונידון לעשרים שנות מאסר באשמת ריגול למען ברית המועצות (נולד ב-1918)

==קישורים חיצוניים==

* 
* 
* 
* 

*
פיאט 850

פיאט 850 שנת 1968 
פיאט 850 שנת 1965 
פיאט 850 
פיאט 850 קופה 
פיאט 850 ספיידר 
פיאט 850 ספיידר, מבט מבפנים 
פיאט 850 (Fiat 850) היא מכונית סופרמיני שיוצרה על ידי יצרנית הרכב האיטלקית פיאט משנת 1964–1973. יוצרו כ-2,300,000 יחידות.

יצרנית המכוניות הספרדית סיאט בנתה את דגם ה-סיאט 850 בין השנים 1966-1974, אשר התבסס על ה"פיאט 850".

מנועי ה"פיאט 850" הועברו לדגם המסחרי פיאט 850T.

==גרסאות==
* פיאט 850 סדאן, 2 דלתות, מנוע אחורי
* פיאט 850 קופה, 2 דלתות, מנוע אחורי
* פיאט 850 ספיידר - דו מושבי

==מפרט טכני ומידות==
===פיאט 850 סדאן===
* גרסת מנוע 843 סמ"ק, 4 צילינדרים בהספק של 34 כ"ס ו-37 כ"ס
* גרסת מנוע 903 סמ"ק
* גרסת מנוע 817 סמ"ק - יוצא רק לארצות הברית
* אורך הרכב 3,575 מ"מ
* רוחב - 1,425 מ"מ
* גובה - 1,385 מ"מ
* בסיס גלגלים - 2,027 מ"מ
* משקל: 670 ק"ג
* מהירות מרבית: 125 קמ"ש
* תמסורת ידנית 4 הילוכים
* קיבולת מכל דלק: 30 ליטר

===פיאט 850 ספיידר===

* מנוע 843 סמ"ק, הספק של 49 כ"ס
* מהירות מרבית: 145 קמ"ש
* מנוע 903 סמ"ק, הספק של 52 כ"ס - החל משנת 1968

==פיאט 850 בישראל==
בישראל שווקה הפיאט 850 החל משנת 1964 בגרסת הסדאן, ויותר מאוחר גם בגרסת הקופה. גרסת הסדאן התחרתה במכירות עם הקונטסה 900.

==ראו גם==
* פיאט

==לקריאה נוספת==
* [https://www.youtube.com/watch?v=P8AyNk-yh38 פיאט 850 ] (7:57 דקות), יו-טיוב
* [https://www.youtube.com/watch?v=P8AyNk-yh38 פיאט 850 ] (7:56 דקות), יו-טיוב
* [https://www.youtube.com/watch?v=9_SB7RUklKc פיאט 850 קופה ] (7:49 דקות), יו-טיוב
* [https://translate.google.co.il/translate?hl=iw&sl=en&u=http://www.carfolio.com/specifications/models/car/%3Fcar%3D15631&prev=search פיאט 850 שנת 1964 - מפרט טכני ]

== קישורים חיצוניים ==

קטגוריה:מכוניות מיני
קטגוריה:מכוניות קופה
קטגוריה:מכוניות קבריולה
850
קטגוריה:דגמי מכוניות שהושקו ב-1964
קטגוריה:מכוניות מנוע אחורי
קטגוריה:כלי רכב איטלקיים
2016 במדע

נחיתה מוצלחת ראשונה של טיל ה[[פאלקון 9]]
== אסטרונומיה וחקר החלל==
* 8 באפריל – בוצע שיגור מוצלח של הפאלקון 9 ולראשונה, השלב הראשון הונחת בהצלחה על ארבה באוקיינוס האטלנטי.
* 13 ביוני – גילוי כוכב הלכת החוץ-שמשי קפלר 1647b
* 4 ביולי – הגשושית ג'ונו ששוגרה על ידי נאס"א הגיעה למסלולו של כוכב הלכת צדק

==פיזיקה==
* 11 בפברואר – מדענים אמריקאים הכריזו על תגלית גלי הכבידה שהן ראיות מבוססות לקיומם של גלי כבידה ביקום.

==טכנולוגיה==
* 28 במרץ – הושק האוקולוס ריפט

==רפואה==
* 24 בפברואר – התגלה כי לסרטן הלבלב יש ארבעה תתי-סוגים
* אוגוסט – לפי מחקר שנערך באוניברסיטת קופנהגן, נמצא כי תוחלת החיים של הישנונן היא בין 277 שנה ל-512. זהו בעל החיים בעל תוחלת החיים הגבוהה ביותר הידועה למדע.

==ארכאולוגיה==
* 

==פרסים==
* פרס נובל
** פרס נובל לפיזיקה - דייוויד ג'יימס ת'אולס, דאנקן הולדיין וג'ון מייקל קוסטרליץ, על גילויים תאורטיים של מעברי פאזה טופולוגיים ופאזות טופולוגיות של חומר
** פרס נובל לכימיה - ז'אן-פייר סובאז', פרייזר סטודרט ובן פרינחה, על התכנון והסינתזה של מכונות מולקולריות 
** פרס נובל לפיזיולוגיה ורפואה - יושינורי אושומי, על גילוי מנגנונים לאוטופגיה
* פרס אבל - אנדרו ויילס, הוכיח את השערת טניאמה-שימורה אשר גררה את נכונות המשפט האחרון של פרמה
* פרס ישראל
** אביתר נבו - חקר מדעי החיים
** לסלי ליזרוביץ - חקר הכימיה והפיזיקה
** מאיר להב - חקר הכימיה והפיזיקה

==נפטרו==
* 3 בינואר – פיטר נאור, מדען מחשב דני (נולד ב-1928)
* 12 במאי – ניסן לויתן, כלכלן ישראלי (נולד ב-1925)
* 2 ביולי – אלי ויזל, חתן פרס נובל לשלום, ניצול שואה וסופר (נולד ב-1928)
* 8 בדצמבר – ג'ון גלן, אסטרונאוט ופוליטיקאי אמריקאי (נולד ב-1921)
* 17 בדצמבר – הנרי היימליך, רופא אמריקאי, ממציא תמרון היימליך (נולד ב-1920)
* 25 בדצמבר – ורה רובין אסטרונומית אמריקאית יהודייה (נולדה ב-1928)

==קישורים חיצוניים==

* 
*
* 
* 
* 
* 

==הערות שוליים==

*
כלכלת הפיליפינים

כלכלת הפיליפינים היא ה-36 בגודלה בעולם: ב-2016, התמ"ג שלה על פי כוח הקנייה נאמד ב $811.726 מיליארד דולר.

כמו כן היא נמצאת במקום ה-3 בגודלה באיגוד מדינות דרום-מזרח אסיה (ASEAN) אחרי אינדונזיה ותאילנד. 

הפיליפינים נחשבת "מדינה מתועשת חדשה" (newly industrialized countries), הגדרה המתייחסת לעובדה שהמדינה נתונה במעבר מכלכלה מבוססת חקלאות לכלכלת ייצור ושירותים. כמו כן בפיליפינים ילודה גבוהה משמעותית ביחס למדינות מערביות ואף ביחס לשוקים מתעוררים אחרים, כך שכח העבודה צפוי להיות זמין ופורה במשך שנים רבות. 

כלכלת הפיליפינים מוגדרת כאחת מהשווקים המתעוררים, זאת לאור העובדה שקצב גידול הכלכלה שלה הוא מהגבוהים בעולם (7.1% ב-2016).על פי הערכות אנליסטים, צפויה הנסיקה של כלכלת הפיליפינים למצב אותה בשנת 2050 במקום ה-16 בכלכלת העולם.

== היסטוריה ==
{| class="wikitable"
|+היסטוריה של שעור הצמיחה
!טווח תאריכים
! שיעור רשמי
!שעור מחושב
|-
|המאה ה-18
| 0.1%
|
|-
| המאה ה-18
| 0.6%
|
|-
| המאה ה-20
| 2.7%
|
|-
| 1900-1949
| 1.4%
|
|-
| 1950-1999
| 4.6%
| 4.0%
|-
|-
| 1950-1959
| 6.7%
| 5.9%
|-
| 1960-1969
| 5.3%
| 4.7%
|-
| 1970-1979
| 6.5%
| 5.6%
|-
| 1980-1989
| 11.0%
| 0.9%
|-
| 1990-1999
| 3.2%
| 3.0%
|-
| 2000-2009
| 4.46%
| 4.8%
|-
| 2010-2019
| 6.36%
| 6.0%
|}

==קישורים חיצוניים==

== הערות שוליים ==

קטגוריה:הפיליפינים: כלכלה
סימקה 1000

סימקה 1000
סימקה 1000, שנת 1974
סימקה 1000, שנת 1963 מבט מבפנים כולל [[לוח מחוונים]]
סימקה 1000
סימקה 1000, אוטומטית
קופה, שנת 1966]]

סימקה 1000 היא מכונית סופרמיני קטנה בעלת 4 דלתות, שיוצרה על ידי החברה הצרפתית סימקה משנת 1961 עד 1978. 

יוצרו 1,193,610 יחידות.

==היסטוריה==
סימקה Simca 1000) 1000) הייתה מכונית שיוצרה על ידי חברת "סימקה" (ראשי התיבות בצרפתית של Société Industrielle de Mécanique et Carrosserie Automobile), יצרן רכב צרפתי מן העבר שהחל לייצר מכוניות ב-1934. החברה הוקמה על ידי פיאט כדי להימנע מתשלום מכסים שהוטלו בצרפת על יבוא כלי רכב. כל דגמי המכוניות הראשונים של סימקה היו דגמים של פיאט שיוצרו ברישיון. ב-1958 רכשה קרייזלר את השליטה בסימקה, וסימקה החלה לייצר מכוניות באופן עצמאי. ב-1970 הפכה סימקה באופן רשמי לקרייזלר-צרפת.

הסימקה 1000 עוצבה על ידי מעצב המכוניות מריו בואנו. ייצורה החל ב-27 ביולי 1961. תוך זמן קצר היא הפכה למכונית הפופולרית בצרפת, ובמידה מסוימת גם בשוקי יצוא. במהלך 1962, השנה הראשונה בה יוצרה ה-1000 לכל אורכה, יוצרו 154,282 יחידות. בשנים שלאחר מכן עמדו המכירות על יותר מ-100,000 יחידות לשנה עד לשנת 1974.

ב- צרפת הייתה הסימקה 1000 למתחרה העיקרית לדופין של רנו, ולרנו R8.

הסימקה 1000 הורכבה בצרפת, ספרד, מרוקו, צ'ילה וקולומביה.

בין המדינות אליהן יוצאה הסימקה 1000 הייתה דרום אפריקה. דגם הקופה שלה יוצא לארצות הברית.

==נתונים טכניים ומידות==
* בישראל: מנוע 944 סמ"ק
* מנוע אחורי 4 צילינדרים מקורר מים בגרסאות: 777 סמ"ק, (משנת 1966, בהספק של 23 כ"ס), 844 סמ"ק, (ספרד), 944 סמ"ק,(בהספק של 26 כ"ס, 1,118 סמ"ק, (משנת 1969, 1,204 סמ"ק, (ספרד), 1,294 סמ"ק (משנת 1970).
* תמסורת: ידנית 4 הילוכים סינכרוניים או חצי-אוטומטית 3 הילוכים (התמסורת החצי-אוטומטית פותחה על ידי פארודו)
* מתלים נפרדים לכל ארבעת הגלגלים
* אורך: 3,785 מ"מ
* רוחב: 1,473 מ"מ
* גובה: 1,335 מ"מ
* בסיס גלגלים: 2,200 מ"מ
* משקל: 730 ק"ג

==סימקה 1000 בישראל==
בישראל שווקה הסימקה 1000 תחת הסיסמה "קטנה שהיא גדולה". היא הייתה לספור הצלחה והתחרתה בויוה ווקסהול, אוסטין 1100 וקונטסה 900 (החל משנת 1964).

בדגם ששווק בארץ הותקן מנוע בנפח של 994 סמ"ק. ביוני 1973 מחיר היחידה בישראל עמד על 22,220 לירות ישראליות. המחיר כלל: צמיגים רדיאליים, מנעול הגה, מערכת חימום, מפשיר אדים ומגיני שמש.

==ראו גם==
* סימקה

==לקריאה נוספת==
* [https://web.archive.org/web/20170104000111/http://www.5club.org.il/Simca_%D7%95%D7%A9%D7%A9%D7%95%D7%9F.html "סימקה וששון" ] מועדון החמש, קובי מילוא
* [http://www.israelalbum.org.il/%D7%99%D7%99%D7%A9%D7%95%D7%91%D7%99%D7%9D/%D7%90%D7%A8%D7%9B%D7%99%D7%95%D7%9F-%D7%99%D7%93-%D7%91%D7%9F-%D7%A6%D7%91%D7%99/%D7%A2%D7%9E%D7%A0%D7%95%D7%90%D7%9C%20%D7%95%D7%9E%D7%A8%D7%99%D7%9D%20%D7%A6%D7%95%D7%A8/P57887 מכונית סימקה 1000 ועוברי אורח ] יד יצחק בן צבי, אלבום עמנואל ומרים צור
* [https://www.youtube.com/watch?v=8gyWYi-Sp3E סימקה 1000, מנוע 1294 סמ"ק ] (4:31 דקות), יו-טיוב
* [https://www.youtube.com/watch?v=8gyWYi-Sp3E סימקה 1000 ] (4:30 דקות), יו-טיוב
* [https://www.youtube.com/watch?v=lgQRa_AlWcc סימקה 1000 ] (1:37 דקות), יו-טיוב
* [https://www.youtube.com/watch?v=aQJjNk0lm78 סימקה 1000 ] (2:02 דקות), יו-טיוב

== קישורים חיצוניים ==

קטגוריה:מכוניות סופרמיני
קטגוריה:דגמי מכוניות שהושקו ב-1961
1000
קטגוריה:מכוניות מנוע אחורי
קטגוריה:מכוניות צרפתיות
קטגוריה:כלי רכב המורכבים במרוקו
קטגוריה:כלי רכב המורכבים בקולומביה
קטגוריה:כלי רכב המיוצרים בצ'ילה
תמי והרווק

תֵמי והרווק (באנגלית: Tammy and the Bachelor) סרט קולנוע אמריקאי מסוגת קומדיה רומנטית משנת 1957 עם דבי ריינולדס ולזלי נילסן בתפקידים הראשיים.

התסריט מבוסס על הרומן:"Tammy Out of Time" של הסופרת סיד ריקט סאמנר משנת 1948. הצלחת הסרט הביאה להפקות נוספות ב"סדרת תמי":
*"נשיקתה הראשונה של תמי" (1961) עם סנדרה די וג'ון גאווין.
*תמי והדוקטור (1963) עם סנדרה די ופיטר פונדה.
* תמי והמיליונר (1967) עם דבי ווטסון.

השיר "תמי" המושר על ידי דבי ריינולדס היה מועמד לפרס אוסקר לשיר המקורי הטוב ביותר. השיר הסנטימנטלי הזה הפך לשיר המזוהה ביותר של ריינולדס, היה ראשון במצעד הבילבורד והפך תוך זמן קצר לתקליט זהב. בוצע על ידי מבצעים רבים כמו: אנדי ויליאמס, טריני לופז, ננסי סינטרה ועוד.

==תקציר העלילה==
תמי (דבי ריינולדס) היא נערה בת 17 הגרה ביחד עם סבה (וולטר ברנן) בבית סירה במיסיסיפי על גבול לואיזיאנה. היא עוסקת בעבודות בית ומדברת כל הזמן עם העז שהיא חברתה הטובה ביותר. הסב מתפרנס מייצור בלתי חוקי של ליקר מתירס.

יום אחד מתרסק מטוס לתוך הביצה קרוב לביתם. תמי וסבה יוצאים בסירה למקום ההתרסקות ומוצאים שם בחור פצוע ומעולף. הם לוקחים אותו לבית הסירה ותמי מטפלת בו עד שהוא מתעורר ומספר ששמו פיטר ברנט (לזלי נילסן). לאחר שהוא מתאושש הוא חוזר לביתו לא לפני שהוא מבטיח לסבא שאם יקרה לסבא דבר תוכל תמי לגור בבית משפחתו.

לאחר זמן נעצר הסבא בגלל עיסוקו הבלתי חוקי ונשלח לכלא. תמי הולכת ברגל עם עיזתה לבית האחוזה של משפחת ברנט. היא מוסרת לפיטר שהסבא איננו והוא מניח שהוא מת. פיטר מקיים את הבטחתו לסבא ובהסכמת אמו (פיי ריי) עוברת תמי לגור בבית משפחת ברנט. יחסה של גב' ברנט משתנה כאשר תמי מגלה כי סבה נמצא בכלא. דודתו של פיטר, רני (מילדרד נטוויק) מחבבת את תמי ומעודדת אותה. עם הזמן לומדת תמי הכפרית את מנהגי הבית ומתחילה להתחבב על המשפחה. פיטר מתייחס אליה כילדה ויש לו חברה רצינית בשם ברברה (מלה פאוורס).

פיטר עושה ניסיונות בפיתוח זן עגבניות ותמי תומכת בו. לאחר סערה ההורס את השתילים שלו הוא מתייאש ומחליט לקבל הצעה לעבוד בפרסום. תמי כועסת על כך וחוזרת לביתה שם מחכה לה הסבא שהשתחרר מהכלא. פיטר מגיע למסקנה שהוא מעדיף את תמי על ברברה. הוא הולך לבית הסירה ופוגש את תמי והם מתנשקים בפעם הראשונה.

==קישורים חיצוניים==

* [https://www.youtube.com/watch?v=TbRDPZYjNVM קדימון לסרט תמי והרווק], באתר יוטיוב
* [https://www.youtube.com/watch?v=ew3mtNZFrMY דבי ריינולדס שרה "תמי"], בערוץ יוטיוב
* [http://www.tcm.com/tcmdb/title/92319/Tammy-and-the-Bachelor/ תמי והרווק], באתר TCM

קטגוריה:סרטי 1957
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי דבי ריינולדס
אלישע דנגור

הרב אלישע נסים ששון דנגור (? - כ"ז באדר תרנ"ה, בגדאד) היה פוסק, ראש ישיבה, אב בית דין בבגדאד, והרב הראשי ("חכם באשי") של בגדאד בין השנים תרמ"ט (1889) - תרנ"ג (1893).

אביו של דנגור היה רבי נסים דנגור והוא עצמו נולד בבגדאד שבעיראק. הוא היה תלמידו של רבי עבדאללה סומך והוסמך על ידו לרבנות. בשנת 1889 הוא מונה לרב הראשי של בגדאד, תפקיד אותו מילא כ-4 שנים. שנתיים לאחר סיום כהונתו, בשנת תרנ"ה, הוא נפטר, ונקבר בבגדאד.

== ספריו ==
* גדולות אלישע - חידושים הלכתיים.
* "[http://www.hebrewbooks.org/20286 מעשה בית דין]" - שו"ת הלכתי המבוסס על פנקס בית הדין שכתב הרב דנגור בעת היות אב בית דין, בצירוף חידושי תורה על הש"ס.

==מתלמידיו==
* רבי יעקב חיים סופר - מחבר הספר כף החיים.
* רבי יחזקאל עזרא רחמים (היע"ר)
* רבי צדקה חוצין (השני)
* רבי יצחק מכמל
* רבי אפרים הכהן זקן המקובלים בירושלים
* רבי יהושע שהרבני

==לקריאה נוספת==
*משה ש. שבת, ישיבות בגדאד - התהוותן והשפעתן לדורות, כרך א (אלול תשע"ו), פרק ח.

==קישורים חיצוניים==
* 

קטגוריה:רבנים עיראקים
קטגוריה:בגדאד: רבנים
קטגוריה:מחברי ספרי שו"ת
קטגוריה:אבות בתי דין
קטגוריה:רבנים ספרדיים
קטגוריה:נושאי משרת חכם באשי
קטגוריה:משפחת דנגור
קטגוריה:בוגרי מדרש בית זלכה
קטגוריה:תלמידי רבי עבדאללה סומך
קטגוריה:נפטרים ב-1895
ג'ורדן בארט

ג'ורדן קייל בארט (באנגלית: Jordan Kale Barrett; נולד ב-2 בדצמבר 1996) הוא דוגמן אוסטרלי.

== ביוגרפיה ==
כשהיה בן 14 אותר בארט על ידי מאתר כישרונות (סקאוטר).

בארט דגמן, בין היתר, בקמפיינים של טום פורד, קלווין קליין, ורסצ'ה, רוברטו קוואלי ו-Moschino. הוא הופיע על השערים של ווג אוסטרליה ווג טורקיה (הגבר היחידי בשנת 2017), Magazine 10, The London Times ו-Numéro.

בדצמבר 2016 בחר בו אתר Models.com לדוגמן השנה.

==קישורים חיצוניים==
* 
* יובל פגי, [http://fashionforward.mako.co.il/news/127296/ היורש של דיקפריו: הכירו את הדוגמן היפה בעולם], באתר mako, 10 יולי 2016
* 
* [https://models.com/models/jordan-barrett ג'ורדן בארט], באתר models.com 

== הערות שוליים ==

קטגוריה:דוגמנים אוסטרלים
קטגוריה:אוסטרלים שנולדו ב-1996
דורון רבינא

דורון רבינא (נולד ב-12 באוקטובר 1971) הוא אמן, אוצר וכותב. בין השנים 2017–2020 שימש כאוצר הראשי של מוזיאון תל אביב לאמנות.

==ביוגרפיה==
דורון הוא בוגר תיכון תלמה ילין והמדרשה לאמנות במכללת בית ברל.

כאמן, בשנת 2004 ייצג את ישראל בביאנלה ה-26 בסאו פאולו. זכה בפרס קיפר לאמן צעיר ובפרס שרת התרבות בתחום האמנויות לשנת 2008. 

בין השנים 2009-2001 שימש כאוצר ראשי של גלריית המדרשה לאמנות בתל אביב ואצר בה עשרות תערוכות. 

פרסם מאמרים רבים בכתבי עת, ספרים וקטלוגים של אמנים ישראלים ובינלאומיים. בשנת 2013 הקים את "הירקון 19", מרכז לאמנות, תרבות וחינוך בתל אביב. בין השנים 2014-2009 עמד בראש המדרשה לאמנות בבית ברל. 

בשנת 2017 נבחר לתפקיד אוצר ראשי של מוזיאון תל אביב לאמנות ובאותה שנה אצר את תערוכתו הראשונה במסגרת תפקידו - "בעיות השעה". בהמשך אצר את התערוכות "תוכנית הבראה: join or die" ו"ג'ף קונס: ערך מוחלט / מאוסף מרי וחוזה מוגרבי". בדצמבר 2020 הודיע על החלטתו לפרוש מתפקידו.

==תערוכות חשובות שאצר==
*ציידי יגון ב-ICA פילדלפיה.
*בסוף נמות אמנות צעירה בשנות התשעים בישראל במוזיאון הרצליה.
*כח במסגרת אמנות הארץ 4.
*בעיות השעה, ביתן הלנה רובינשטיין לאמנות בת זמננו, 2017

==קישורים חיצוניים==
* 
* 
* ניר מן, [http://www.kan.org.il/Radio/item.aspx?pid=17401 "בעיות השעה", משדר רדיופוני על תערוכת אמנות], "שישי אישי: מועדון החברים של מושיק טימור", כאן ב' – תאגיד השידור הישראלי, 15 בדצמבר 2017
* 

==הערות שוליים==

קטגוריה:בוגרי תלמה ילין
קטגוריה:בוגרי המדרשה לאמנות
קטגוריה:אמנים פלסטיים להט"בים ישראלים
קטגוריה:אוצרים ישראלים
קטגוריה:סגל המדרשה לאמנות
קטגוריה:זוכי מלגת אינגבורג בכמן
קטגוריה:ישראלים שנולדו ב-1971
בנק משכן

סמליל ישן של הבנק
סמליל ישן של הבנק
בנק משכן היה בנק למשכנתאות שפעל כחברה בת של בנק הפועלים עד שמוזג בשנת 2004.

==היסטוריה==
הבנק הוקם בתחילת שנת 1951 על ידי בנק הפועלים וחברת שיכון עובדים בשם "בנק משכנתאות לשיכון בע"מ". שנתיים לאחר הקמתו כבר נתן 9,000 הלוואות למשכנתא. בהמשך הנפיק מניות ואיגרות חוב בבורסה לניירות ערך בתל אביב.

בשנת 1976 רכש בנק הפועלים את חלקה של חברת שיכון עובדים בבנק. בשנת 1980 שינה הבנק את שמו ל"משכן – בנק הפועלים למשכנתאות בע"מ".

בשנת 2002, נמחקו מניות הבנק מהמסחר בבורסה לניירות ערך בתל אביב בעקבות הצעת רכש של בנק הפועלים שרכש את מלוא הבעלות. הצעת רכש הובילה לניסיון לתובענה ייצוגית בטענה שהמניות נרכשו במחיר שהיה עושק ומקפח, אך התביעה נדחתה. ב-1 בינואר 2004 מוזג לתוך הפועלים, הפסיק לפעול כיחידה עצמאית, ונותר רק כמותג לפעילות המשכנתאות של הבנק. בעקבות המיזוג 80 עובדים סיימו את עבודתם בבנק (חלקם פרשו מרצון וכ-50 פוטרו).

כמו בנק הפועלים עצמו, 20% מבעלות הבנק בידי אריסון השקעות של שרי אריסון והשאר בידי הציבור וגופים מוסדיים במניות הנסחרות לציבור.
בשנת 2016 יו"ר מועצת המנהלים של הבנק הוא יאיר סרוסי והמנכ"ל הוא אריק פינטו.

==הערות שוליים==

קטגוריה:בנק הפועלים
משכן
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-1951